সাকাবা ইবনে রুমাইসা

আসাদ আল-দীন আবু শিহাব সাকাবা ইবনে রুমাইতাহ ইবনে মুহাম্মাদ আবি নুমায়ি আল-হাসানি (    ) ১৩৪৪ থেকে ১৩৬১ সালের মধ্যে ছয়বার মক্কার আমির ছিলেন।

 জীবনী 
সাকাবা  মক্কার আমির রুমাইসা ইবনে আবি নুমাইয়ের পুত্র ছিলেন।

৭৪৪ হিজরিতে (১৩৪৩/১৩৪৪) সাকাবাহ এবং তার ভাই আজলান তাদের বাবার কাছ থেকে ৬০,০০০ দিরহামে মক্কার আমিরাত কিনে নেন। এর কিছুদিন পরেই সুলতান আল-সালিহ ইসমাইলের আহ্বানে সাড়া দিয়ে সাকাবা মিশরে যান। তখন আজলান মক্কায় অবস্থান করেন। ৭৪৪ হিজরির জিলকদ মাসে (মার্চ/এপ্রিল ১৩৪৪) মক্কায় খবর পৌঁছায় যে আল-সালিহ সাকাবাকে গ্রেপ্তার করেছেন এবং রুমাইসাকে আমিরাতের শাসনভারের দায়িত্ব ফিরিয়ে দিয়েছেন।

সাকাবাকে পরে মুক্তি দেওয়া হয় এবং তিনি মক্কায় ফিরে আসেন। ৭৪৬ হিজরিতে (১৩৪৫) আজলান মক্কার আমির হন এবং সাকাবাকে ওয়াদি নাখলাহতে বিতাড়িত করেন। সেই বছরের শেষের দিকে সাকাবা তার ভাই সনদ এবং মুগামিসের সাথে মিশরে গ্রেপ্তার হন।

৭৪৭ বা ৭৪৮ হিজরি সালে (১৩৪৬/১৩৪৭ বা ১৩৪৭/১৩৪৮) সুলতান আল-কামিল শাবান সাকাবা, সানাদ এবং মুগামিসকে মুক্তি দেন। তিনি তাদের আজলানের সাথে সহ-শাসক নিয়োগ করেন। ৭৫০ হিজরিতে সাকাবা আজলানকে আমিরের পদ থেকে সরিয়ে দেন। কিন্তু ৭৫০ হিজরির ৫ শাওয়ালে (১৩৪৯ সালের ১৬ ডিসেম্বর) আজলান তার ভাইদের কাছ থেকে আমিরের পদ পুনরুদ্ধার করেন। সাকাবা ইয়েমেনে চলে যান।

৭৫২ হিজরিতে (১৩৫১) সাকাবা মক্কায় তার ভাইয়ের বিরুদ্ধে আল-জাদিদে নিজের শাসন প্রতিষ্ঠা করেন। সেই বছর সুলতান তাদের দুজনকেই মিশরে ডেকে পাঠান। তারা আলাদাভাবে মিশরের উদ্দেশ্যে যাত্রা শুরু করলেও আজলান ইয়ানবুতে ফিরে যান। সাকাবা কায়রোতে পৌঁছান এবং তার ভাইয়ের স্থলে মক্কার আমির নিযুক্ত হন। তিনি ৭৫২ হিজরির যিলকদ (ডিসেম্বর ১৩৫১ / জানুয়ারী ১৩৫২) ৫০ জন মামলুক নিয়ে মক্কায় ফিরে আসেন। কিন্তু আজলান তাকে শহরে প্রবেশ করতে বাধা দেয়। সাকাবা হজ্জ না আসা পর্যন্ত খুলাইসে অপেক্ষা করলেন। মিশরের আমির আল-রাকাবের মধ্যস্থতায় আজলান সাকাবার সাথে আমিরাত ভাগাভাগি করে শাসন করতে সম্মত হন।

৭৫৩ হিজরিতে (১৩৫২) সাকাবা আজলানকে ক্ষমতাচ্যুত করেন। তিনি ৭৫৪ হিজরির যিলহজ্জ (১৩৫৩ সালের জানুয়ারি) পর্যন্ত রাজত্ব করেন। পরে মিশরীয় আমির আল-রাকাব উমর শাহ তাকে গ্রেপ্তার করেন এবং আজলানকে আমিরাতে অধিষ্ঠিত করেন। সাকাবা ৭৫৬ হিজরি (১৩৫৫) পর্যন্ত মিশরে বন্দী ছিলেন। আমির আল-আরাব ফাইয়াদ ইবনে মুহান্নার মধ্যস্থতায় তিনি মুক্তি পান।

৭৫৭ হিজরির (জানুয়ারী ১৩৫৬) মুহররমে আজলান এবং সাকাবা নিজেদের বিবাদ মিটিয়ে আমিরের পদ ভাগ করে নেন। ১৩ জমাদিউল আউয়াল (  ) সাকাবা আজলানকে ক্ষমতাচ্যুত করেন। কিন্তু হজ্জ আসার পর (নভেম্বর ১৩৫৬) আজলান পুনরায় মক্কায় প্রবেশ করেন এবং সাকাবা ইয়েমেনে পালিয়ে যান।

৭৫৮ হিজরির যিলহজ মাসে (নভেম্বর ১৩৫৭) ভাইয়েরা আবার মিলিত হন এবং অংশীদারিত্বের ভিত্তিতে শাসন করতে সম্মত হন। ৭৬০ হিজরির  জমাদিউল আউয়ালে (১৩৫৯ সালের এপ্রিল) সুলতান আল-নাসির হাসান তাদের দুজনকেই তার সামনে হাজির হওয়ার জন্য ডেকে পাঠান। কিন্তু তারা  আসেননি। পরের মাসে তারা খবর পেল যে আল-নাসির তাদের পদচ্যুত করেছেন এবং তাদের ভাই সানাদ এবং তাদের পরিবর্তে তাদের ভাই সানাদ ও চাচাতো ভাই মুহাম্মদ ইবন উতাইফাহকে আমির হিসেবে নিয়োগ দেন। আজলান তাদের শাসন টিকে রাখার জন্য বনু হাসান গোত্রকে ৪০০টি উট উপহার দেওয়ার জন্য সাকাবার কাছে প্রস্তাব দেন। সাকাবা আজলানের প্রস্তাব প্রত্যাখ্যান করেন। ইবনে উতাইফা জমাদিউস সানির শেষের দিকে (মে ১৩৫৯) মিশরীয় বাহিনী নিয়ে মক্কা পৌঁছে আমিরাতের দায়িত্ব গ্রহণ করেন।

৭৬১ হিজরির (অক্টোবর/নভেম্বর ১৩৫৯) হজ্জের পর ইবনে উতাইফা মিশরীয় সেনাবাহিনী নিয়ে মক্কা থেকে চলে যান। সানাদের সঙ্গে সাকাবা আবার শাসক হিসেবে দায়িত্ব পালন করেন। ৭৬২ হিজরীতে আজলান কারাগার থেকে মুক্তি পান এবং সাকাবার পাশাপাশি মক্কার আমির নিযুক্ত হন। আজলান রমজান মাসে ওয়াদি মারে সাকাবার সাথে দেখা করতে যান। কিন্তু সাকাবা তখন অসুস্থ ছিলেন। তিনি রমজান বা শাওয়ালের শুরুতে (১৩৬১ সালের জুলাই/আগস্ট) মাসে মারা যান। তাকে মা‘লাহ কবরস্থানে তার পিতা রুমাইসার কাছে দাফন করা হয়।

 সন্তান 
সাকাবার চার পুত্রের নাম: আহমদ, হাসান, আলী এবং মুবারক। তার ফাতিমা নামে একটি কন্যাও ছিল।

 তথ্যসূত্র 

 গ্রন্থপঞ্জি 




বিষয়শ্রেণী:মক্কার শরিফ
বিষয়শ্রেণী:১৪শ শতাব্দীর আরব ব্যক্তি